Palestinac kandidat za Senat Virginije - 2003-10-30
Kamal Nawash je Palestinac sa američkim državljanstvom koji se natječe za mjesto u virdžinijskom Senatu.
Skoro svako se može kandidirati za javnu funkciju u Sjedinjenim Državama, uključujući tu i useljenike. U gradu Fairfax u saveznoj američkoj državi Virginija, jedan Amerikanac palestinskog porijekla dijeli zabrinutosti sa svojim susjedima i od njih traži da glasaju za njega. Zdravo, ja sam kandidat za Senat države Virdžinije. Zovem se Kamal Nawash. Sezona izbora u Americi dovodi političare pune nade na lokalna okupljanja i javna mjesta kako bi od glasača zatražili njihove glasove. Međutim, Kamal je nešto drugačiji. On je Palestinac sa američkim državljanstvom koji se natječe za mjesto u virdžinijskom Senatu. Rođen sam u Betlehemu u porodici koja potiče iz Jeruzalema. Moja se porodica preselila u New Orleans, Louisianu kada mi je bilo devet godina, kaže gospodin Nawash. Američko izborno tijelo čine i brojni amerikanci arapskog porijekla. Međutim, u Kamalovom okrugu oni su manjinski glasači, tako da on posjećuje neka mjesta, na kojima se okuplja više ljudi. Uvijek sam bio upućen u probleme Amerikanaca arapskog porijekla. Ali sam isto tako bio jako zainteresiran za lokalna pitanja i na kraju sam shvatio da se u osnovi radi o istom. Da li vodim dobru kampanju? Da li se susrećem sa što većim brojem ljudi? Da li sam u mogućnosti da pošaljem pravu poruku? Da li sam u mogućnosti se fokusiram na pitanja o kojima ljudi brinu? Obrazovanje i pitanja prijevoza su glavna briga za Kamalovu kampanju, tako da on uveliko zaobilazi etnička pitanja i koncentrira se na ono što je glavna briga glasača. Ja se natječen za mjesto u Senatu. Ja sam jedini kandidat koji ima rješenje za naše saobraćajne probleme. Da li sam uspješan ili ne, na to ne gledam u odnosu na moje porijeklo. Ukoliko bude to razlog mog uspjeha, onda ću to ignorirati, kaže Kamal Nawash. Kamalov status kao Palestinca s američkim državljanstvom omogućava mu glasove i donacije za kampanju. Mi smo uspješno iskoristili moje etničko porijeklo za najmanje jednu od važnijih stvari, a to je finansiranje, kaže on. Novac i organizacija su ključni elementi u američkoj politici. Kamal kaže da je primio određene donacije od nekih arapskih udruženja u Americi van svog okruga - upravo to je jedan od načina da kandidati koji nisu po rodjenju Amerikanci počnu kandidaturu, kaže Bruce Cain, profesor političkih nauka na Californijskom univerzitetu Berkeley. Svjedoci smo činjenica da se Arapske grupe pokušavaju mobilizirati djelotvornije nego su to radili prije pet ili deset godina. Za američke etničke grupe kojima je potrebna podrška dobar način da sakupe novac kojima će započeti kampanju jest pomoć zemljaka. Gospodin Cain kaže da je pripadnost stranci i dalje glavni faktor glasanja u etničkim grupama, nešto na što republikanac Kamal računa. ”Ljudi u Republikanskoj stranci dali su mi namanje 30 posto donacija za ove izbore. Međutim, to nije dovoljno.“ Upoznati ljude s a svojim imenom i porukom nije lagan zadatak. U Americi imate neograničene mogućnosti, ali kako biste ih ostvarili morate raditi više nego što biste te u vlastitoj zemlji. Ne postoji drugi način, kaže na kraju Kamal Nawash.